त्रिशूलीमा भारतीय नम्बर प्लेटको गाडी भेटियो, मान्छे कोही भेटिएनन्
चितवन-नारायणगढ मुग्लिन सडकको मुग्लिन नजिक तीन नम्बर पुलबाट त्रिशूली नदीमा गाडी खसेको आशंकामा खोजतलासमा जुटेको प्रहरी टोलीले भारतीय नम्बर प्लेटको बलेरो गाडी खसेको पत्ता लगाएको छ । मंगलबार बिहान ५ बजे तिर नदीमा बत्ती बलेको सूचना आएपछि प्रहरी खोजीमा जुटेको थियो ।
चितवन — चितवन-नारायणगढ मुग्लिन सडकको मुग्लिन नजिक तीन नम्बर पुलबाट त्रिशूली नदीमा गाडी खसेको आशंकामा खोजतलासमा जुटेको प्रहरी टोलीले भारतीय नम्बर प्लेटको बलेरो गाडी खसेको पत्ता लगाएको छ । मंगलबार बिहान ५ बजे तिर नदीमा बत्ती बलेको सूचना आएपछि प्रहरी खोजीमा जुटेको थियो ।घटनास्थलमा रहेका चितवन जिल्ला प्रहरी कार्यालयका प्रहरी उपरीक्षक रामेश्वर कार्कीका अनुसार नदी भित्र भारतीय नम्बर प्लेटको बिआर ९ जीसी १४३० नम्बरको सिंगल क्याब सेतो रंगको बोलेरो पिकअप भ्यान भेटिएको छ । गाडी भित्र कोही नभएको एसपी कार्कीले बताए । पानीमा रूझेको एकजना व्यक्ति सडकमा आएर गाडी रोकेर गएको भन्ने सूचना पनि प्राप्त भएका कारण सायद बोलेरो चालक सकुशल रहेको हुन सक्ने उनले बताए । उक्त गाडी काठमाडौंमा सामान पुर्‍याएर फर्केको हुन सक्ने उनको अनुमान छ ।आज बिहान पौने पाँच बजेको समयमा जिप त्रिशूलीमा खसेको जिल्ला प्रहरी कार्यालयका प्रहरी नायव उपरीक्षक श्रीराम भण्डारीले जानकारी दिए । जिप सडकबाट करिब ८५ मिटर तल खसेको हो । त्रिशूली नदीमा जिप खसेको सूचना पाएपछि विपद् व्यवस्थापन तालिम शिक्षालय कुरीनटारको गोताखोरको टोली परिचालन गरिएको छ । स्थानीयले जिप नदीमा खसेको खबर गरेपछि उक्त टोली घटनास्थलमा खटाइएको हो । केहीबेरअघि गोताखोरको टोलीले जिप पानीभित्र भेट्टाएको प्रहरी नायव उपरीक्षक भण्डारीले बताए । उक्त जिपमा कति यात्रु सवार थिए भन्ने यकिन हुन नसकेको उनले बताए ।नदीमा बत्ती बलेको सूचना आएपछि त्रिशुलीमा गाडी खसेको आशंकामा प्रहरी खोजतलास गर्दै 